

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 |  **Nr.9** |  2025. gada 29. maijā |

**16.**

**Par atļauju pieņemt dāvinājumu (ziedojumu)**

Ogres novada pašvaldībā (turpmāk – Pašvaldība) 2025. gada 11. februārī ir saņemta Ķeipenes pamatskolas vēstule ar lūgumu atļaut pieņemt juridiski neatkarīga fonda “SaiCare Stiftung”, Hauptstrasse 7, 31275 Lehrte, Germany (turpmāk tekstā – ziedotājs) dāvinājumu (ziedojumu) 1600 EUR (viens tūkstotis seši simti *euro*) apmērā Ķeipenes pamatskolas izglītojamo rotaļlietu, mēbeļu, mācību līdzekļu iegādei un precizējuma vēstule (reģistrācijas Nr. 2-4.1/836 un Nr. 2-4.1/1925).

Likuma “Par interešu konflikta novēršanu valsts amatpersonu darbībā” (turpmāk – Likums) 14. panta otrā daļa noteic, ka valsts amatpersona, kā arī koleģiālā institūcija var pieņemt ziedojumu publiskas personas institūcijas vārdā, ja ziedojuma pieņemšana valsts amatpersonai nerada interešu konfliktu un neietekmē lēmuma pieņemšanu attiecībā uz ziedotāju.

Atbilstoši Likuma 14. panta pirmajai daļai par ziedojumu Likuma izpratnē uzskatāma mantas, tai skaitā finanšu līdzekļu, pakalpojuma, tiesību vai citāda veida labuma, izņemot publiskās infrastruktūras objektu, bezatlīdzības atvēlēšana (nodošana) publiskas personas institūcijas funkciju izpildes veicināšanai.

Pēc Ķeipenes pamatskolas direktores sniegtās informācijas Ķeipenes pamatskolai nav noslēgti nekādi līgumi ar ziedotāju. Ziedotājs nav piedalījies nevienā no Pašvaldības rīkotajiem iepirkumiem, Ķeipenes pamatskolā attiecībā uz ziedotāju nav izdevusi administratīvos aktus, veikusi uzraudzības, kontroles, izziņas vai sodīšanas funkcijas. Starp Ķeipenes pamatskolu un ziedotāju, tāpat starp Pašvaldību un ziedotāju nepastāv citas saistības, kuru dēļ dāvinājuma (ziedojuma) pieņemšana var veicināt nonākšanu konflikta situācijā.

Ziedotājs 2025. gada 4. februāra iesniegumā Ķeipenes pamatskolai ir apliecinājis vēlmi ziedot 1600 EUR ar mērķi izmantot to rotaļlietu, mēbeļu un mācību līdzekļu iegādei.

Izvērtējot Likuma 14. panta piektajā daļā ietvertos nosacījumus, Pašvaldība konstatē, ka attiecībā uz ziedotāju divus gadus pēc ziedojuma pieņemšanas nevarētu iestāties pienākums izdot administratīvos aktus, izņemot obligātos administratīvos aktus, veikt uzraudzības vai kontroles funkcijas, kā arī ziedojuma pieņemšana nevarētu radīt interešu konfliktu vai ierobežot Pašvaldības normatīvajos aktos noteikto funkciju vai uzdevumu izpildi.

Ņemot vērā augstāk minēto, izvērtējot apstākļus atbilstoši Likuma 14. panta otrajā, trešajā un ceturtajā daļā noteiktajiem dāvinājuma (ziedojuma) pieņemšanas ierobežojumiem, konstatējams, ka nepastāv ierobežojumi, kas Pašvaldībai liedz pieņemt dāvinājumu (ziedojumu) no ziedotāja.

Atbilstoši Likuma 14. panta sestajai daļai, pirms ziedojuma pieņemšanas nepieciešama augstākas amatpersonas vai koleģiālās institūcijas rakstveida atļauja.

Saskaņā ar Ogres novada pašvaldības 2024. gada 30. maija iekšējo noteikumu Nr. 33/2024 “Ķeipenes pamatskolas nolikums” 1. punktu Ķeipenes pamatskola ir Ogres novada pašvaldības domes dibināta vispārējās izglītības iestāde.

Ņemot vērā iepriekš minēto un pamatojoties uz likuma “Par interešu konflikta novēršanu valsts amatpersonu darbībā” 14. panta otro, ceturto, piekto, sesto, vienpadsmito daļu un Pašvaldību likuma 4. panta pirmās daļas 4. punktu,

**balsojot: ar 17 balsīm "Par" (Andris Krauja, Atvars Lakstīgala, Dace Māliņa, Dace Veiliņa, Daiga Brante, Egils Helmanis, Gints Sīviņš, Igors Miglinieks, Ilmārs Zemnieks, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Atļaut** Ķeipenes pamatskolai pieņemt no komercsabiedrības “SaiCare Stiftung”, reģistrācijas Nr. 11741-S 104, adrese: Hauptstrasse 7, 31275 Lehrte, Germany, dāvinājumu (ziedojumu) 1600 EUR (viens tūkstotis seši simti *euro*) apmērā.
2. **Pilnvarot** Ķeipenes pamatskolas direktori noslēgt dāvinājuma (ziedojuma) līgumu (pielikumā) ar ziedotāju.
3. **Uzdot** Ķeipenes pamatskolas direktorei piecu darbdienu laikā pēc dāvinājuma (ziedojuma) pieņemšanas publicēt Ķeipenes pamatskolas tīmekļa vietnē <https://keipenesskola.lv> ziedotāja nosaukumu, ziedojuma priekšmetu, apjomu un atvēlēšanas mērķi. Nodrošināt, ka minētā informācija tīmekļvietnē ir pieejama divus gadus no tās publicēšanas dienas.
4. Kontrolipār lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņaparaksts)